internet vaartha 212 Views
ముంబై : దేశంలోని 29 ప్రభుత్వరంగ బ్యాంకుల్లో 2013 నుంచి 2015 మధ్యకాలంలో 1.14 లక్షల కోట్ల మొండిబకాయిలను రద్దుచేసినట్లు తేలింది. అంతకుముందు తొమ్మిదేళ్లలో రద్దుచేసిన బకాయిలకంటే మరింత రెట్టింపు ఉన్నాయి. ఆర్‌టిఐ కింద దరఖాస్తుకు స్పందించిన బ్యాంకర్లు ఆర్‌బిఐ సమాధానం ఇస్తూ రానిబాకీలు 2012 మార్చినాటికి 15,551 కోట్లుగా ఉన్నాయని అదే మార్చి 2015 నాటికి 52,542 కోట్ల రూపాయలకు పెరిగినట్లు వెల్లడించింది. అతిపెద్ద బకాయిదారులు, వ్యక్తులు, వాణిజ్యసంస్థలు పరంగాచూస్తే 100 కోట్లకుపైబడి నవి రద్దు అయ్యాయని ఆర్‌బిఐ ప్రకటించింది. అందుకు సంబంధించి సమాచారం తమవద్దలేదని ఆర్‌బిఐ వెల్లడించింది. బ్యాంకులు మొత్తం తమ రానిబాకీల జాబితాలను ఏకమొత్తంగా అందించాల్సి ఉంటుందని వెల్లడించింది. 2004నుంచి 2015 మధ్యకాలంలో 2.11లక్షలకోట్లుగా ఉన్నట్లు తేలింది. 2013-2015 మధ్యకాలంలో లక్షా 14 వేల 182 కోట్లతో పోలిస్తే 50శాతం తక్కువేనని తేలింది. స్టేట్‌ బ్యాంక్‌ ఆఫ్‌ సౌరాష్ట్ర, స్టేట్‌బ్యాంక్‌ ఆఫ్‌ ఇండోర్‌ బ్యాంకులు గడచిన ఐదేళ్లలో ఒక్కబాకీ కూడా లేనట్లు తేలింది. ఇతరత్రా చూస్తే ప్రభుత్వరంగ బ్యాంకుల రుణాలు నాలుగుశాతం చొప్పున పెరిగాయి. 2004 -2012 మధ్యకాలంలోనే నాలుగుశాతం పెరిగినట్లు ప్రకటించింది. 2013-2015 మధ్యకాలంలో ఈ రుణాలు 60శాతం పెరిగాయి. రానిబాకీలు మార్చి 2015 నాటికి మరింత రద్దయ్యాయి. 2013లో రద్దుచేసిన రుణాల్లో 85శాతం 2015 మార్చినాటికి రద్దయ్యాయి. దేశంలోని టాప్‌పది బ్యాంకులు రద్దు చేసిన రుణాలు ఇలా ఉన్నాయి. ఎస్‌బిఐ 21,313 కోట్లు, పంజాబ్‌నేషనల్‌బ్యాంకు 6587 కోట్లు, ఇండి యన్‌ ఓవర్సీస్‌బ్యాంకు 3131కోట్లు, అలహాబాద్‌ బ్యాంకు 2109కోట్లు, ఐడిబిఐబ్యాంకు1609 కోట్లు, బ్యాంక్‌ ఆఫ్‌బరోడా 1564 కోట్లు, సిండికేట్‌బ్యాంకు 1527కోట్లు, కెనరాబ్యాంకు 1472కోట్లు, యుకో బ్యాంకు 1401కోట్లు, సెంట్రల్‌బ్యాంక్‌ ఆఫ్‌ఇండియా 1386కోట్లు రద్దుచేసేందుకు నిర్ణయించినట్లు తేలింది. అలాగే ఈ టాప్‌ పది బ్యాంకులు గడచిన మూడు ఆర్థిక సంవత్సరాల్లో భారీగానే రుణాలను రుద్దచేసాయి. ఎస్‌బిఐ 40,084 కోట్లు, పంజాబ్‌ నేషనల్‌బ్యాంకు 9531కోట్లు, ఇండియన్‌ ఓవర్సీస్‌ బ్యాంకు 64278కోట్లు, బ్యాంక్‌ ఆఫ్‌ ఇండియా 4983 కోట్లు, బ్యాంక్‌ ఆఫ్‌ బరోడా 4884కోట్లు, కెనాబ్యాంకు 4598కోట్లు, సెంట్రల్‌బ్యాంక్‌ ఆఫ్‌ ఇండియా 4442కోట్లు, అలహాబాద్‌బ్యాంకు 4243 కోట్లు, సిండికేట్‌బ్యాంకు3849కోట్లు,  ఓరియంటల్‌ బ్యాంక్‌ ఆఫ్‌ కామర్స్‌ 3593 కోట్లు రద్దుచేసినట్లు ఆర్‌బిఐ గణాంకాలను బట్టి అర్థంఅవుతోంది. అలాగే ఆర్‌టిఐ దరఖాస్తుకు అందిన సమాచారం చూస్తే 2004నుంచి చూస్తే 2011 మధ్యకాలంలో రాని బాకీలు నాలుగురెట్లు తగ్గినట్లు తేలింది. రాని బాకీలుగా ప్రకటించిన బ్యాంకుల్లో భారతీయ స్టేట్‌ బ్యాంకు అగ్రగామిగా ఉంది. 2013 నుంచి చూస్తే 5594 కోట్లు తేలితే 2015లో 21.313 కోట్లుగా ఉన్నాయి. ఎస్‌బిఐ రానిబాకీలు చూస్తే మొత్తం రాని బాకీల్లో 40శాతంగా ఉన్నాయి. ఇతర 20బ్యాం కులు రుద్దు చేసిన బాకీల్లో 40శాతం ఉన్నాయి. 2014-15లో రానిబాకీలు 34,490కోట్లుగా ఉన్నా యి. 2004-13 మధ్యకాలం నాటి రానిబాకీలతో పోలిస్తే పదివేల కోట్లు పెరిగాయి. దేశంలోని రెండో అతిపెద్ద బ్యాంకు పంజాబ్‌నేషనల్‌ బ్యాంకు మొండి బకాయిలు గణనీయంగా పెరుగుతున్నాయి. 2014 -15లో 238 శాతం పెరిగాయి. 1947 కోట్లు 2014తో ఉంటే 2015లో 6587 కోట్లుగా ఉన్నా యి. రిజర్వుబ్యాంకు గవర్నర్‌ రఘురామ్‌రాజన్‌ ఈ మొండిబకాయిలపైనే పదేపదే హెచ్చరిస్తూ వస్తున్నాయి. నిరర్ధక ఆస్తులపరంగాచూస్తే బ్యాంకులు ఖచ్చితంగా కఠిన కార్యాచరణ అవలంభించాల్సిందే నని స్పష్టంచేస్తూ వచ్చారు. సమస్యాత్మక ఆస్తులను పరిగణనలోకి తీసుకుంటే నిరర్ధక ఆస్తులు, పునర్‌వ్యవస్థీకృత రుణాలు వంటివాటిని కలుపుకుంటే మొత్తం ఏడులక్షల కోట్లుగా ఉన్నట్లు ఆర్‌బిఐ అంచనా వేసింది. ఎన్‌పిఎలు 17-18శాతం పెరిగినట్లు తెలుస్తోంది. ప్రభుత్వరంగ బ్యాంకుల్లో స్థూల నిరర్ధకరుణాలు 6.03శాతంపెరిగాయి. 2015మార్చినాటికి 5.20 శాతం ఉన్న మొండి బకాయిలు 6.03శాతంగా ఉన్నాయి. డిసెంబరు 31వ తేదీతో ముగిసిన త్రైమాసికంతోపాటు అంతకుముందు త్రైమాసికం నుంచి ఆర్‌బిఐ ఎన్‌పిఎలను వర్గీకరించి కఠిన తరమైన రికవరీలకు ఆదేశించడంతో కొంతమేర కదలిక వస్తుందని స్పష్టం అవుతోంది.